Diari Oficial de la Generalitat Valenciana


Sumari del DOGV 7454, del 30-01-2015 (2015/718)

RESOLUCIÓ de 21 de gener de 2015, del president de l'Agència Valenciana del Turisme, per la qual es dóna publicitat a l'import global màxim destinat a les ajudes dirigides a les entitats locals de la Comunitat Valenciana l'any 2015.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7454

Data del DOGV
:   30-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/718


Data del document
:   21-01-2015

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 21 de gener de 2015, del president de l'Agència Valenciana del Turisme, per la qual es dóna publicitat a l'import global màxim destinat a les ajudes dirigides a les entitats locals de la Comunitat Valenciana l'any 2015. [2015/718]  
L'Orde 34/2014, de 4 de novembre, de la Conselleria d'Economia, Indústria, Turisme i Ocupació, publicada en el Diari Oficial de la Comunitat Valenciana núm. 7397, de data 6 de novembre de 2014, fixa les bases reguladores per a la convocatòria i concessió d'ajudes per l'Agència Valenciana del Turisme.   
Mitjançant una resolució de 28 de novembre de 2014, del president de l'Agència Valenciana del Turisme, publicada en el Diari Oficial de la Comunitat Valenciana núm. 7422, de data 12 de desembre de 2014, es convoquen les ajudes 2015 de l'Agència Valenciana del Turisme destinades a les entitats locals de la Comunitat Valenciana.  
L'article 3 de l'esmentada resolució establix que la concessió de les ajudes que s'hi preveuen estarà condicionada a l'existència de crèdit adequat i suficient en el pressupost de l'Agència Valenciana del Turisme per a l'any 2015. Així mateix, establix que per resolució del president d'esta, es donarà publicitat de les línies de crèdit i de l'import global màxim destinat a la concessió de les ajudes previstes en la dita convocatòria, en compliment del que preveu l'article 47.11 del text refós de la Llei d'Hisenda Pública i d'acord amb el que establisca la Llei de Pressupostos per a la Generalitat per a l'exercici 2015, amb destinació a l'Agència Valenciana del Turisme.  
En conseqüència, d'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i vista la proposta el seu director de data 20 de gener de 2015 i de conformitat amb esta, resolc:  
Donar publicitat a les línies de crèdit i a l'import global màxim amb els quals es finançaran les ajudes acollides als distints programes continguts en la Resolució de 28 de novembre de 2014, del president de l'Agència Valenciana del Turisme, publicada en el Diari Oficial de la Comunitat Valenciana núm. 7422, de data 12 de desembre de 2014, que són els següents:  
1. El programa 1, «Pla per a l'adequació i millora de recursos turístics», es finançarà amb càrrec a la línia pressupostària SE000913, «Suport per a l'adequació i millora dels recursos turístics», del capítol VII dels pressupostos de la Generalitat per a 2015, amb destinació a l'Agència Valenciana del Turisme, sent l'import global màxim 972.000 euros.  
2. El programa 2, «Impuls de la imatge de les destinacions turístics», es finançarà amb càrrec a la línia pressupostària SE000994, «Impuls imatge de les destinacions turístiques», del capítol IV dels pressupostos de la Generalitat per a 2015, amb destinació a l'Agència Valenciana del Turisme, sent l'import global màxim 380.000 euros.  
  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius dins del termini de dos mesos comptats des de l'endemà de ser publicada, i, potestativament, podrà interposar-se un recurs de reposició davant del president de l'Agència Valenciana del Turisme en el termini d'un mes a comptar de l'endemà de ser publicada; tot això, de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 21 de gener de 2015.- El president de l'Agència Valenciana del Turisme: Máximo Buch Torralva.